Dincolo de canalizarea recent începută, comuna Poienile Izei face din propriul buget o amenajare a curții muzeului, de asemenea se finalizează un parc de joacă și se amenajează curtea școlii. La fel, se lucrează la PUG-ul localității, neactualizat de 20 de ani, spune primarul Mirela Bîrlea. S-a ajuns de asemenea la 75% din intabularea gratuită a extravilanului. Alt proiect mare, dar în așteptare este alimentarea cu gaz a comunei împreună cu Șieu și Botiza. Chiar dacă suma nu ajunge nici măcar pentru firul principal de rețea de gaz în cele trei comune, e un început!